Diari Oficial de la Generalitat Valenciana


Sumari del DOGV 4926, del 18-01-2005 (2005/53)

Informació pública del programa d'actuació integrada de la unitat d'execució única del sector F del Pla General d'Ordenació Urbana de Tormos.
---------------------------------------------------------------------------------------------------------------------------------------------

### Dades del document

Número de DOGV
:   4926

Data del DOGV
:   18-01-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/53


Organisme emissor
:   Ajuntament de Tormos

Tipus de document
:   Anunci

Informació pública del programa d'actuació integrada de la unitat d'execució única del sector F del Pla General d'Ordenació Urbana de Tormos. [2005/F53]
  
Decret
  
Vist el programa d'actuació integrada de la unitat d'execució única del sector F del Pla General d'Ordenació Urbana de Tormos, presentat per Vicente Girbés Camarasa, en representació de la mercantil Toscaforta, SL, fent ús de les facultats que em són conferides per l'article 45.2 de la Llei 6/1994, del 15 de novembre, de la Generalitat Valenciana, Reguladora de l'Activitat Urbanística, resolc:
  
Primer. Sotmetre a informació pública per un termini de 20 dies, comptats des de la publicació de l'edicte en el Diari Oficial de la Generalitat Valenciana, el programa d'actuació integrada de la unitat d'execució única del sector F del Pla General d'Ordenació Urbana de Tormos, integrat per la següent documentació:
  
- Memòria del programa d'actuació integrada.
  
- Alternativa tècnica.
  
- Còpia del resguard acreditatiu de la sol·licitud de cèdula d'urbanització.
  
- Projecte d'urbanització.
  
Durant el termini de 20 dies, comptats des del dia següent a la publicació de l'edicte en el Diari Oficial de la Generalitat Valenciana, qualsevol interessat podrà consultar la referida alternativa tècnica a l'ajuntament, de 10.00 a 13.00 hores, de dilluns a divendres.
  
Segon. Remetre avís amb el contingut del present acord, i abans de la publicació de l'edicte, a l'adreça fiscal d'aquells que consten al Cadastre com a titulars de drets afectats per l'actuació proposada, així com notificar als propietaris interessats en l'expedient de referència.
  
Tercer. La informació pública s'anunciarà mitjançant edicte publicat en un diari de la Comunitat Valenciana i posteriorment o simultàniament en el Diari Oficial de la Generalitat Valenciana. Es podran presentar al·legacions i alternatives tècniques, durant el termini de 20 dies hàbils, a l'alternativa tècnica del programa, comptats a partir del dia següent (inclòs) a la publicació d'aquest anunci en el Diari Oficial de la Generalitat Valenciana, de conformitat amb el que es disposa en els articles 44 i següents de la Llei Reguladora de l'Activitat Urbanística.
  
Quart. Així mateix, durant els cinc dies següents al venciment del termini de presentació d'alternatives tècniques en competència, els interessats podran presentar les proposicions juridicoeconòmiques que tinguen per convenient al Registre General d'aquest ajuntament en plica tancada i amb la documentació que s'assenyala en els apartats C i D de l'article 32 de la Llei 6/1994, del 15 de novembre, de la Generalitat Valenciana, Reguladora de l'Activitat Urbanística.
  
L'acte d'obertura de pliques tindrà lloc a la sala de plens de la casa consistorial a les 12.45 hores del següent dia hàbil a la conclusió del termini per a presentar-les. Si és dissabte, l'acte es posposarà al següent dia hàbil. Durant els 10 dies següents al d'obertura de pliques podran ser objecte de consulta i al·legacions totes les actuacions de l'expedient.
  
Aquests terminis quedaran prorrogats, per 20 dies addicionals, si durant els 10 primers d'informació pública alguna persona es compromet a presentar una alternativa tècnica substancialment diferent a la inicial i presenta caució d'això en la quantitat que reglamentàriament es determine. La pròrroga es farà constar a l'expedient, s'anunciarà al tauler d'anuncis de l'ajuntament i es comunicarà a aquells que, per desconéixer-la, presenten pliques prematurament.